Megvalósítási megállapodás
Örkény István Színház Nonprofit Kft. ponthúzó rendszer cseréjére

amely létrejött:

egyrészről Budapest Főváros Önkormányzata (székhely: 1052 Budapest, Városház u. 9-11., törzsszám: 735638, adószám: 15735636-2-41, statisztikai számjel: 15735636-8411-321-01; képviseli: a Gazdasági Bizottság elnöke, Hutiray Gyula), a továbbiakban: Önkormányzat),
másrészről az Örkény István Színház Nonprofit Kft. (székhely: 1075 Budapest VII. ker., Madách Imre tér 6., cégjegyzékszám: 01-09-928209 adószám: 14968620-2-42, képviseli: Mácsai Pál ügyvezető igazgató), továbbiakban: Örkény Színház
továbbiakban együttesen: Szerződő Felek – között az alulírott helyen és napon az alábbiak szerint:
I. Előzmény

1. Jelen megállapodás célja a Szerződő Felek között 2013. január 1-jei hatállyal létrejött Fenntartói Megállapodás alapján a megállapodás II. pontjában rögzített beruházási feladat (a továbbiakban: Feladat) Önkormányzat javára történő megvalósításának magas szakmai színvonalon történő ellátása, a Szerződő Felek közötti együttműködési és elszámolási rend megteremtése, fokozott figyelemmel a közpénzek felhasználásának átláthatóságára, a költséghatékony feladatellátásra, a beruházáshoz szükséges forrás biztosítója teljes körű ellenőrzési jogának feltétel nélküli biztosítására.	Comment by Csank: Biztosan nem felújítás? Beruha rendelet 2. § 6. pont: felújítás a korszerűsítés is, ha az a mkorszerű technika alkalmazásával a tárgyi eszköz egyes részeinek kicserélésével a tárgyi eszköz üzembiztonságát, teljesítőképességét, használhatóságát vagy gazdaságosságát növeli

2. A jelen beruházással érintett terület, a 1075 Budapest VII. ker., Madách Imre tér 6. sz. alatti, 34213/18/A/1 helyrajzi számon nyilvántartott ingatlanban található ponthúzó rendszer, amely az Önkormányzat kizárólagos tulajdonát képező korlátozottan forgalomképes törzsvagyon, kulturális funkciót betöltő, közösségi igényeket szolgáló ingatlanban található, az Örkény Színház szakmai feladatellátását szolgálja (a továbbiakban: berendezés). A berendezés rendkívül rossz műszaki állapotban van, cseréje elengedhetetlen, az előbbiekben hivatkozott Fenntartói Megállapodással összefüggő beruházási feladatot – a jelen Megállapodásban foglalt feltételekkel – Önkormányzat az Örkény Színház útján kívánja megvalósítani.

3. Örkény Színház kötelezettséget vállal arra, hogy a jelen megállapodás szerint rá háramló feladatokat kifejezetten ingyenesen látja el, és tudomásul veszi, hogy azokkal kapcsolatosan semminemű igényt Önkormányzattal szemben a jövőben nem támaszt. Erre tekintettel Szerződő Felek megállapítják, hogy a közbeszerzésekről szóló 2011. évi CVIII. törvény (továbbiakban: Kbt.) 5.§-a alkalmazása szempontjából a jelen Megállapodás nem visszterhes, ezért megkötése során az Önkormányzat részéről a Szerződő Fél kiválasztása tekintetében közbeszerzési kötelezettség nem áll fenn.



II. Megállapodás tárgya

4. A jelen megállapodás tárgya a megállapodás 2. pontjában körülírt ingatlanban található ponthúzó rendszer cseréje az 1. sz. mellékletben részletezettek szerint, mely Feladat megvalósítása érdekében Örkény Színház az alábbi feladatokat látja el:	Comment by Csank: A jelen pontban egybe lett gyúrva a korábban kialakított szerződés-mintában két önálló rendelkezés, a Feladat meghatározása, és a Feladat megvalósítása során a színház által ellátandó részfeladatok, ezért szükséges a pontosítás
· lefolytatja a Feladat megvalósításához szükséges közbeszerzési eljárásokat
· megköti a tervező megbízására, tenderterv elkészítésére irányuló szerződést
· megköti a kiviteli tervek készítésére irányuló szerződést
· megköti a meghajtó motor cseréjére, hajtáslánc egyes elemeinek cseréjre, vezérlés egyes elemeinek cseréjére és a kezelő felület egyes elemeinek cseréjére irányuló vállalkozási szerződéseket.

5. Az Önkormányzat a Feladat lebonyolításához kapcsolódóan a 4. pontban meghatározott feladatok ellátásával az Örkény Színházat bízza meg, amely feladatokat az Örkény Színház térítésmentesen vállalja.

6. Az Önkormányzat megbízásából az Örkény Színház a jelen Megállapodásban foglalt feltételek szerint ellátja a 2. pontban meghatározott beruházással összefüggő és ahhoz kapcsolódó feladatokat, a jelen Megállapodás 1. számú mellékletét képező engedélyokiratban foglalt műszaki tartalom és a 2. számú melléklet szerinti pénzügyi ütemezés szerint (a jelen Megállapodás alkalmazásában: Ütemterv) figyelembe vételével, betartva a a Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának és megvalósításának rendjéről szóló 50/1998. (X.30.) Főv. Kgy. rendeletének (továbbiakban: Beruházási Rendelet) előírásait. 

7. Örkény Színház az Önkormányzat megbízásából és annak javára gondoskodik a megvalósításhoz szükséges előkészítési, illetve a kivitelezéshez, befejezéshez kapcsolódó feladatok ellátásáról.

8. Az Örkény Színház a jelen megállapodásból eredő Feladat ellátási kötelezettségét tudomásul veszi, feladatait nem adhatja tovább, azonban azok elvégzéséhez közreműködőt igénybe vehet, melynek teljesítésért úgy felel, mintha maga járt volna el.

9. A beruházás tervezett kezdési időpontja a megállapodás aláírásának napját követő nap, tervezett befejezési időpontja: 2013. december 31.

III. A Feladat tervezett költségei és forrásai

10. Felek kijelentik, hogy a Feladat tervezett költségigénye bruttó 20.826.000.-Ft, amely magában foglalja a Feladat előkészítésével, tényleges megvalósításával, befejezésével kapcsolatban felmerült valamennyi költséget. 

11. Az Örkény Színház vállalja, hogy az Önkormányzat éves költségvetésében rendelkezésre álló fejlesztési céllal tervezett forrást kizárólag a jelen Megállapodás megkötésétől a beruházás befejezéséig felmerülő, valamint műszakilag és pénzügyileg teljesült, igazolható költségekre használja fel, és a jelen Megállapodás 6. pontjában meghatározott műszaki tartalmat valósítja meg. 

12. Szerződő Felek megállapodnak abban, hogy a Feladat műszaki tartalmát, ütemezését, vagy bekerülési költségét módosítani kizárólag a jelen Megállapodás előzetes módosítása útján lehetséges. A Megállapodás módosítása szükségességének felmerülésekor, azt megfelelő indoklással alátámasztva, az Örkény Színház haladéktalanul köteles az Önkormányzat részére jelezni.

13. Az Önkormányzat a beruházás során felmerülő kiadások teljesítéséhez szükséges fedezetet az Örkény Színház által ütemezett, szakmai teljesítés igazolását követően befogadott esedékes számláknak az Önkormányzat felé történő továbbszámlázása alapján, az abban részletezett összegnek az Örkény Színház részére történő átutalásával biztosítja.
14. A Feladat megvalósításával kapcsolatban esetlegesen felmerülő egyéb költségekre az Önkormányzat az Örkény Színház által az esedékességet 15 nappal megelőzően benyújtott lehívási kérelme alapján utalja át a szükséges összeget, amellyel az Örkény Színház a Zárójelentésben elszámol, a banki átutalás, illetve a kifizetés tényét alátámasztó bizonylattal.	Comment by Csank: Amennyiben semmiképpen nem merülhet fel olyan költség, amire vonatkozóan számla kiállítására nem kerülhet sor, úgy kihagyható.

15. Az Örkény Színház köteles a Feladat megvalósítása érdekében az Önkormányzat által bármilyen formában és jogcímen rendelkezésre bocsátott pénzeszközöket, az általa kezelt egyéb pénzeszközöktől elkülönítetten, olyan módon kezelni, hogy a kezelt összegek ellenőrzése és nyomon követése folyamatosan biztosított legyen.

16. Az Örkény Színház köteles a beruházás megvalósítása körében kötött szerződések alapján kiállított és befogadott számlák alapján saját nevében számlát kiállítani, és azt az Önkormányzatnak benyújtani. A benyújtott számlához köteles másolatban csatolni a beruházás megvalósítása körében kötött szerződések alapján a vele szerződő fél (vállalkozó, megbízott stb.) által kiállított befogadott számla fénymásolatát, valamint a számla kiállítását megalapozó, a megvalósítással összefüggő feladatok elvégzését, összegszerűségét, a kifizetés jogosságát, a számlatartalom valódiságát igazoló, Örkény Színház által kiadott szakmai teljesítésigazolást. Amennyiben a benyújtott számla nem felel meg a vonatkozó jogszabályi előírásoknak, illetve jelen megállapodás rendelkezéseinek, továbbá az előírt mellékletek nem kerülnek benyújtásra, illetve a dokumentumok nem támasztják alá a számla tartalmát, az Önkormányzat jogosult hiánypótlást kérni. A hiánypótlás nem teljesítéséből eredő késedelemért, ebből következően a vállalkozó felé történő késedelmes teljesítésért az Örkény Színház felel.

17. Az Örkény Színház által benyújtott számla ellenértékét, annak ellenőrzését követően, az Önkormányzat a számla és annak mellékletei beérkezését követő 15 napon belül utalja át az Örkény Színház számlaszámára. A hiánypótlás időtartama a fenti fizetési határidőt meghosszabbítja.

18. Az Örkény Színház a Feladat elvégzéséhez szükséges szerződések megkötésénél a Kbt. szerinti 30 napos fizetési határidőt köteles kikötni a szerződő partnerei felé.

19. Az Örkény Színház által benyújtott számlának az Önkormányzat hibájából eredő késedelmes megtérítése miatt keletkező, a vállalkozó által felszámított és az Örkény Színház felé érvényesíteni kívánt késedelmi kamatot az Önkormányzatnak kell megtéríteni, az Örkény Színház igénylése alapján  olyan időben, hogy az Örkény Színház a késedelmi kamat megfizetési kötelezettségének határidőben tudjon eleget tenni.

20. Ehhez olyan időben be kell küldenie a fizetési igényt, hogy az Önkormányzatnak legalább 15 napja legyen, ha a fizetési felszólítás fizetési határidőre vonatkozó előírása lehetővé teszi, illetve legalább olyan időben, hogy az utalás teljesítésére szükséges (a banki átutalás időigényét figyelembe véve) minimum 3 munkanap rendelkezésre álljon.

21. Az Örkény Színház hibájából eredő késedelmi kamat az Örkény Színházat terheli, ezzel kapcsolatban további finanszírozási igénnyel nem élhet.

22. Az Örkény Színház kötelezettséget vállal a fizetési számlák kapcsán bekövetkező változások adatváltozásairól szóló, írásbeli bejelentés nyolc munkanapon belül történő teljesítéséről az Önkormányzat számára.

23. Az Örkény Színház tudomásul veszi, hogy az általa történt teljesítéseket megelőzően a köztartozás-mentességének vizsgálatára az adózás rendjéről szóló 2003. évi XCII. tv. (Art) 36/A §-a alapján jár el.

IV. A megállapodás hatálya és időtartama

24. Szerződő Felek megállapodnak, hogy a jelen Megállapodás az aláírásának napján lép hatályba és a jelen Megállapodásban foglalt műszaki tartalom szerinti megvalósítással kapcsolatos feladatok teljes körű elvégzéséig, azaz határozott ideig tart.

V. Felelősség

25. Örkény Színház felelősséggel tartozik azért, hogy a jelen Megállapodásban foglalt feladatokat a fővárosi vagyonnal gazdálkodó szervezettől elvárható minőségben, magas szakmai színvonalon és kellő gondossággal, szakszerűen, a közpénzzel gazdálkodó szervezetekre nézve irányadó jogszabályi követelmények maximális betartásával látja el. 

26. Örkény Színház felelősséggel tartozik minden olyan kárért, amely abból ered, hogy feladatai teljesítése során a fenti követelményekkel ellentétesen, a jogszabályi, szakmai követelmények megszegésével jár el, illetőleg kötelezettségei teljesítése során nem tanúsítja a tőle elvárható fokozott gondosságot.

27. Az Önkormányzatot a Örkény Színház jelen Megállapodásban foglalt tevékenységével kapcsolatban, a megvalósítási feladatok elvégzésével összefüggésben a jelen Megállapodásban foglalt felügyeleti és ellenőrzési jogosultságaiban foglaltakon túl semminemű műszaki, pénzügyi és jogi felelősség nem terheli.


VI. Beszerzési rendelkezések

28. Örkény Színház kijelenti, hogy a mindenkor érvényes közbeszerzési szabályoknak megfelelően, az Örkény Színház eljárás megindításakor hatályos Közbeszerzési Szabályzata alapján jár el. A jelen Megállapodás II. pontjában rögzített feladatok megvalósítása során, saját nevében, önálló ajánlatkérőként – a Kbt. előírásainak teljes körű figyelembe vételével – közbeszerzési eljárásokat folytat le. 

29. A Beruházási Rendelet 23. § értelmében, az 1. számú mellékletet képező engedélyokirat alapján az Önkormányzat kijelenti, hogy a Feladat megvalósításához szükséges, így a megvalósítással kapcsolatos beszerzési eljárásban a szerződések teljesítését biztosító fedezetet a 2013. évi költségvetésben előirányzatként megjelölt összeg erejéig az Örkény Színház rendelkezésére bocsátja a jelen Megállapodás mellékletét képező Ütemtervben foglalt pénzügyi ütemezés szerint.

30. Tekintettel arra, hogy az Önkormányzat jelen Megállapodás tárgyát képező Feladathoz kapcsolódó megvalósítási munkák fedezetét az Örkény Színház rendelkezésére bocsátja, ezért az Örkény Színház – mint a fedezet felett rendelkezési joggal bíró szervezet – a Kbt. szerinti önálló ajánlatkérőnek minősül. Az Örkény Színház kijelenti, hogy a Kbt. 6. § (1) bekezdés c) pontja szerinti ajánlatkérő, és ezt a Közbeszerzési Hatóságnál bejelentette, amely hatóság ezt ajánlatkérői nyilvántartásba vette.

31. Örkény Színház köteles a közbeszerzési eljárások eredményképpen létrejövő szerződésekben a teljesítések biztosítására vonatkozóan szerződést biztosító mellékkötelezettségeket kikötni, összhangban a mindenkori Kbt. erre irányuló rendelkezéseivel és a feladat jellege szerint alkalmazható kikötésekkel.
 
32. Örkény Színház a jelen Megállapodásban vállalt Feladat megvalósításához szükséges szerződéseket a saját nevében köti meg azzal, hogy a megvalósult beruházás eredményeként előállított eszköz- és vagyonérték a Fővárosi Önkormányzat vagyonát növeli. 

33. Örkény Színház a jelen Megállapodásban vállalt Feladat megvalósításával járó, a jelen Megállapodásban az Önkormányzat által fenntartott ellenőrzési és felügyeleti jogköröket nem érintő műszaki, kötelezettségvállalási, pénzügyi kérdésekben önállóan dönt.

VII. Számviteli rendelkezések

34. Örkény Színház vállalja, hogy a jelen Megállapodásban foglalt Feladat megvalósítása érdekében felmerült költségekről és ráfordításokról külön analitikus nyilvántartásokat vezet az engedélyokiratban meghatározott feladatonként, továbbá gondoskodik az ezeket a nyilvántartásokat alátámasztó dokumentumok elkülönített kezeléséről, a Számviteli törvény és a saját számviteli szabályzatában foglaltak betartásával. 


VIII. Adatszolgáltatás

35. Örkény Színház a Feladat elvégzésének és a forrás felhasználásának átláthatósága biztosítása érdekében általános adatszolgáltatási kötelezettséggel tartozik az Önkormányzat felé. 

36. Örkény Színház a Feladat megvalósításának befejezését (illetve a szerződés egyéb okból megszűnését) követő 90 napon belül záró szakmai beszámolót és pénzügyi elszámolást (a jelen Megállapodás alkalmazásában szakmai beszámoló és pénzügyi elszámolás együttesen: zárójelentés) készít az Önkormányzat felé, amelyben ismerteti a megbízás tárgya összefoglaló értékelését, időrendben bemutatva a teljesítés főbb fázisait, jelentősebb eseményeit, az elvégzett és el nem végzett feladatokat, tevékenységeket. Örkény Színháznak a zárójelentésében meg kell jelölnie a szerződő felek követelését, egyéb nem teljesített kötelezettségeket. A zárójelentésben Örkény Színház bemutatja a Feladatra felhasznált teljes összeget költségnemek (felmerülő kiadások) szerinti bontásban.

37. Az Önkormányzat a zárójelentés elfogadásáról legkésőbb 60 napon belül írásban köteles nyilatkozni.

38. A folyamatba épített ellenőrzési eljárás keretében az Örkény Színház az Önkormányzat részére megküldi a megkötni tervezett szerződésekről szóló tájékoztatást (a szerződés tárgya, időtartama, értéke, a lehetséges vállalkozó/k/ megnevezése), a szerződéskötési igény felmerülésekor.

IX. Az Önkormányzat és az egyéb ellenőrzésre jogosult szervek ellenőrzései 
IX.1. Az Önkormányzat ellenőrzése

39. Az Önkormányzat jogosult az Örkény Színház teljesítésével kapcsolatos ellenőrzéseket saját maga, vagy megbízott szakértő, szakértői szervezet útján végezni, illetve végeztetni. Az Örkény Színház köteles az ellenőrzés során az Önkormányzattal, képviselőivel illetve az általa bevont szakértőkkel egyéb közreműködőkkel együttműködni, minden az ellenőrzés elvégzéséhez szükséges támogatást megadni. Ennek érdekében köteles a pénzügyi, számviteli nyilvántartásokba való betekintést biztosítani, illetve az összes szükséges dokumentumot rendelkezésre bocsátani, építési helyszín megtekintését biztosítani. Az Önkormányzat kapcsolattartója vagy az általa kijelölt személy a Feladat megvalósításával összefüggő eseményeken tanácskozási joggal részt vehet.

IX.2. Külső ellenőrzések

40. Az Örkény Színház köteles továbbá más külső ellenőrző szervek (például Állami Számvevőszék) ellenőrzését tűrni és mind az Önkormányzatnál, mind az Örkény Színháznál történő ellenőrzés esetén az Önkormányzat vagy az Örkény Színház. számára előírt határidőben adatot szolgáltatni, illetve az Önkormányzat adatszolgáltatása érdekében az Önkormányzattal együttműködni. 

41. Az Örkény Színház köteles az ellenőrző szervek megállapítása alapján tett javaslatokra készített önkormányzati intézkedési tervben meghatározott feladatokat végrehajtani, ezen belül az Örkény Színház a külső ellenőrző szerv vagy az Önkormányzat által meghatározott határidőn belül köteles az Önkormányzat által kért információt, iratot átadni; intézkedési tervet, közreműködést végrehajtani; intézkedést tűrni; egyéb szerződéses tevékenységet elvégezni. Az Önkormányzat által adott határidő, annak lejárta előtt, az Örkény Színház indokolt kérésére az Önkormányzat által meghosszabbítható.

X. A Beruházás eszközeinek aktiválása, hasznosítása

42. Az Önkormányzat költségvetéséből jelen Megállapodás szerint megvalósuló beruházási feladatok eredményeként létrejövő vagyonnövekmény, vagyoni értékű jogok az Önkormányzat tulajdonát képezi.

43. Örkény Színház az általa készíttetett tervek egy eredeti példányát a beruházás fizikai megvalósítását követően – a zárójelentéssel egyidejűleg – átadja az Önkormányzat részére. Felek megállapodnak abban, hogy a beruházás előkészítése során keletkezett tervekre, alkotásokra az Örkény Színház területi korlátozás nélküli, határozatlan időtartamú, kizárólagos, harmadik személynek átengedhető, korlátlan felhasználási módra szóló felhasználási jogot köteles megszerezni. és az Önkormányzat részére átadni.


44. Az aktiváláshoz az Örkény Színház köteles átadni a műszaki átadás-átvételi jegyzőkönyvet, az aláírt beárazott műszaki leltárt, amely értékcsökkenési kulcsok szerint megbontva tartalmazza a beruházás során létrehozott eszközöket. Az előkészítés során előállított érték aktiválását az Önkormányzat nevében eljáró Budapest Főváros Főpolgármesteri Hivatala végzi

XI. Kapcsolattartás

45. Szerződő Felek a jelen Megállapodás teljesítésének érdekében kapcsolattartó személyeket jelölnek ki a következők szerint:

Önkormányzat részéről:
		Kapcsolattartó: Király Péter főosztályvezető, Beruházási Főosztály
Cím: 1052 Budapest, Városház u. 9-11.
Telefon: +36 1 327 12 10
E-mail: kiralyp@budapest.hu
		Fax: +36 1 327 1850
Örkény Színház részéről:
Kapcsolattartó: Herboly Domonkos gazdasági igazgató
Cím: 1075 Budapest VII. ker., Madách I. tér 6.
Telefon: +36 30 466-71-17
E-mail: hd@orkenyszinhaz.hu
Fax: +36 1 
46. Szerződő Felek rögzítik, hogy egymás között minden nyilatkozatot vagy egyéb értesítést írásban, szükség szerint tértivevényes levélben, e-mailben, vagy telefax útján kell megküldeni.

47. A megküldés akkor tekinthető szabályszerűnek, ha azt a kijelölt kapcsolattartó személyek részére iktatás szerint kézbesítették, és azt átvette. Elektronikus üzenet, vagy telefax akkor tekintendő kézbesítettnek, ha azt a címzett igazoltan kézhez vette, vagy automatikusan, vagy kifejezetten visszajelezte. A tértivevényes, vagy ajánlott küldeményeket a kézbesítés megkísérlésének napján kézbesítettnek kell tekinteni, ha a címzett az átvételt megtagadta.

XII. A Megállapodás módosítása, megszűnése

48. Amennyiben a jogi környezet változása, a Szerződő Feleken kívül álló körülmények miatt a Megállapodás tárgyának megvalósítása, a tervezett határidők megtartása veszélybe kerül, illetőleg egyéb, előre nem látható körülmény miatt a Megállapodás teljesítése az eredeti feltételekkel valamely fél számára jelentősen elnehezül, úgy felek jogosultak a Megállapodás módosítását kezdeményezni. A Megállapodás módosítását írásba kell foglalni.

49. A Megállapodás megszűnik:
a. a jelen Megállapodásban foglalt beruházási feladatok elvégzésével, beruházás megvalósulásával és a Feladat megvalósításáról szóló zárójelentés elfogadásával,
b. a felek erre irányuló közös megegyezésével,
c. a felek elállása vagy a Megállapodás felmondása következtében.

50. A megvalósítást akadályozó, befolyásoló körülményekről, tényezőkről az Örkény Színház az Önkormányzatot haladéktalanul írásban köteles értesíteni. Az értesítés elmulasztásából eredő minden késedelemért és kárért a felelősség kizárólag az Örkény Színházat terheli.

51. Szerződő Felek a jelen Megállapodást kizárólag a másik fél súlyos szerződésszegése esetén mondhatják fel. A felmondási idő legalább 60 nap. 

52. Örkény Színház súlyos szerződésszegésének minősül különösen, de nem kizárólagosan:
a. a jelen Megállapodásban foglalttól eltérő műszaki tartalom megvalósítása, ütemezésben foglalt határidő elmulasztása, költségkeret túllépése, nem a jelen Megállapodásban meghatározott műszaki tartalomra történő forrás felhasználás illetve kötelezettségvállalás,
b. valótlan adatok, tények, körülmények közlése,
c. írásbeli felszólítást követően is az elszámolási, vagy beszámolási kötelezettség elmulasztása, 
d. elszámolás, vagy beszámolás hiánypótlást követő elutasítása, 
e. a jelen Megállapodás szerinti tájékoztatási, értesítési kötelezettségek megszegése,
f. a vállalt feladatok ellátásának indokolatlan megszüntetése,
g. amennyiben Örkény Színháznak felróhatóan a jelen Megállapodásban foglalt feladat meghiúsul,
h. amennyiben Örkény Színház a jelen Megállapodásban foglalt feladatokat, az Önkormányzattal történő előzetes egyeztetés mellőzésével, a jelen Megállapodás megkötésétől számított 90 napon belül nem kezdi meg,
i. a jogszabályok, szakmai követelmények, nyilvántartási kötelezettségek megszegése.

53. Az Önkormányzat súlyos szerződésszegésének minősül különösen, de nem kizárólagosan: 
a. a megvalósításhoz szükséges adatszolgáltatási és tájékoztatási kötelezettség elmulasztása 
b. a megvalósítás során esedékessé vált Örkény Színház általi teljesítésekhez szükséges fedezetnek az Önkormányzat általi 30 napon túli késedelmes megfizetése 
c. együttműködési kötelezettségének súlyos megszegése. 

54. Az Örkény Színháznak a Megállapodás megszűnése esetében is Zárójelentést kell benyújtania, amelyben ismerteti a megbízás tárgya összefoglaló értékelését, időrendben bemutatva a teljesítés főbb fázisait, jelentősebb eseményeit, az elvégzett és el nem végzett feladatokat, tevékenységeket. Örkény Színháznak a Zárójelentésében meg kell jelölnie a vele szerződő felek követelését, egyéb nem teljesített kötelezettségeket. Az Önkormányzat a Zárójelentés elfogadásáról a hivatali iktatást követő legkésőbb 45 napon belül írásban köteles nyilatkozni. 

55. A felmondási jog szerződésellenes gyakorlásával okozott kárt a szerződésszegésért felelős fél köteles megtéríteni. A Megállapodás megszűnése esetén Szerződő Felek kötelesek egymással elszámolni. 

56. Örkény Színház köteles mindazon okiratokat, dolgokat, amelyek a Megállapodás teljesítése során vagy annak érdekében a birtokába kerültek, hiánytalanul, rendszerezve átadni az Önkormányzat képviselőjének.

XIII. Egyéb rendelkezések

57.  Jelen Megállapodás – beleértve a mellékleteket is – bármilyen módosítása kizárólag írásban érvényes.

58. Jelen Megállapodás elválaszthatatlan részét képezik az alábbiakban felsorolt 1., 2. számú mellékletek.

59. Szerződő Felek kötelezettséget vállalnak arra, hogy minden a jelen Megállapodás megkötése után felmerülő, a jelen Megállapodás teljesítését akadályozó körülményről, vagy bekövetkezett változásról írásban, nyolc munkanapon belül egymást írásban értesítik.
 
60. Szerződő Felek a megvalósítás során teljes körűen együttműködnek, és megállapodnak a kölcsönös adatszolgáltatási és tájékoztatási kötelezettségben bármely, a műszaki tartalomban, vagy a pénzügyi teljesítésben bekövetkezett olyan mértékű változásokra irányulóan, amelyek a jelen Megállapodás bármely pontjában előírt rendelkezéseket érintik, illetőleg annak módosítást teszik szükségessé.

61. Az Örkény Színház köteles az Önkormányzatot nyolc munkanapon belül írásban értesíteni, amennyiben a felújítás megvalósulása részben vagy teljesen meghiúsul, vagy tartós akadályba ütközik.

62. Szerződő Felek megállapodnak abban, hogy a közérdekű adatok közzétételéről szóló jogszabályi előírásokban foglalt kötelezettségeiknek maradéktalanul eleget tesznek.

63. Szerződő Felek a jelen Megállapodás aláírásával nyilatkoznak arról, hogy az ebben rögzített adatok, információk, valamint a mellékletekben, függelékekben csatolt dokumentumok és az azokban szereplő adatok valódiak és hitelesek.

64. Szerződő Felek jelen Megállapodást, mint akaratukkal mindenben megegyezőt, érvényesen aláírták az alulírott napon és helyen 5 eredeti példányban, amelyből az Önkormányzatot 3, Örkény Színházat 2 példány illet meg. 

Budapest, 2013. ……….…. hó……nap


	Budapest Főváros Önkormányzata részéről:
	Örkény Színház Nonprofit Kft. részéről:


	……………………………………………………
	………………………….……….……………….

		Hutiray Gyula
	Gazdasági Bizottság elnöke
		Mácsai Pál 
	ügyvezető igazgató




A pénzügyi ellenjegyzést végeztem 2013. ….. hó …nap


	Verő Tibor
	Pénzügyi főosztályvezető


Mellékletek:
1. számú: Beruházási Engedélyokirat
2. számú: Pénzügyi Ütemterv

